Romania – Suedia este meciul crucial pentru calificarea la Euro, iar fanii tricolorilor au epuizat demult biletele pentru aceasta confruntare. Printre acestia insa va lua loc si tanarul Brusli Ursårson, probabil singurul suedez care tine cu Romania!

Brusli s-a nascut acum 15 ani in Malmö, intr-o familie de romani, dar el se considera suedez. Cu toate acestea, tanarul va tine cu Romania in confruntarea cu tara in care s-a nascut, a crescut si a fost educat… pana in clasa a cincea. Impresionat de povestea sa, Trolosport i-a oferit un bilet la meci, ca sa-i vada pe tricolori “pe viu”.

“Ce sa va spun, multe nu stiu despre Romania, ca m-am nascut aici. Stiu doar ca ai mei au fost foarte saraci si au venit aici cu ceilalti 7 frati, apoi m-au facut pe mine. Eu sunt singurul nascut aici. Mai stiu ca pe ai mei ii chemau altfel, dar si-au schimbat numele in Ursårson cand au ajuns aici. Sunt suedez, dar simt romaneste, sa-mi sara ochii daca te mint! Si diseara vreau sa bata Romania! Imi plac foarte mult tricolorii, sa moara ce-am mai scump! Florinel Coman mi se pare scula de jucator! Hai Romania!”, a declarat Brusli.